Az AS Portuense együttesében kezdte a labdarúgást, majd a SPAL korosztályos csapatban folytatta. Az 1973–74-es szezonban a felnőtt keret tagja volt, de tétmérkőzésen nem szerepelt. 1974 és 1977 között a Monza labdarúgója volt. 1977 és 1982 között az AC Milan csapatában szerepelt. Tagja volt az 1978–79-es idényben bajnokságot nyert együttesnek. 1982 és 1984 között a Cesena, 1984–85-ben az AS Roma, 1985–86-ban a Napoli labdarúgója volt. Az aktív labdarúgást 1988-ban a SPAL csapatában fejezte be.